{{Nr| | {{uc|Méliador|fs=75%}} | 211 | b={{Interligne}}}}<poem class="verse">
Les plus froiiées et tantées,
Ainçois qu’il peuist aventure
Trouver nulle, dont escripture
{{NumVers|7350}} En puist ja estre ensonniie.
Au tierch jour de sa chevaucie
Puis que partis fu de la Garde,
Sus la lande en alant regarde
Et voit .{{sc|i}}. chevalier venir,
{{NumVers|7355}} Qui pooit son chemin tenir,
Moult bien li samble, de la queste.
Onques son hÿaume en la teste
Ne mist si fu venus a li.
Quant il fu priès, si dist ensi :
{{NumVers|7360}} « Chevaliers, que volés vous faire ?
« Ce nous est cose neccessaire
« Qu’il nous couvient jouster ensamble. »
Et li chevaliers, ce me samble, {{nld|''f. 54 c''}}
Respondi et dist : « Ce fait mont. »
{{NumVers|7365}} Leurs hÿaumes ont mis adont
Et lachiet bien a leur devoir.
Ce chevalier, je sçai de voir
Que Sorelais estoit nommés,
Moult prisiés et moult renommés
{{NumVers|7370}} D’armes et de chevalerie,
Et portoit pour armoierie
Une targe toute dorée.
Sorelais erranment s’arrée
Pour jouster a Melyador.
{{NumVers|7375}} Sa targe qui reluisoit l’or, {{Erratum||{{nld|<ref>7375 l’or, ''B'' d’or.</ref>}}}}
Joint priès de luy, et prent sa lance.
Quant Melyador la samblance
En veÿ, si refist otel.
En leurs lances sont cop mortel,
{{NumVers|7380}} Il ne fault fors que bien s’ataindent.
En leurs mains les lances estraindent
Et s’en viennent de grant randon.
</poem>
<references/>
Froissart - Méliador, tome 1.djvu/291